open-index/open-wikipedia-markdown huggingface dataset:
Troy Garity

**Troy Garity** (født 1973) er en amerikansk skuespiller. 

Han ble nominert for Golden Globe Award for «Best Actor – Miniseries or Television Film» for rollen som Barry Winchell i filmen *[[Soldier's Girl]]* (2003). Han er også kjent for rollen som Isaac Rosenberg i *[[Barbershop]]*-filmene. Han er sønn av Tom Hayden og Jane Fonda.

## Filmografi
* *[[On Golden Pond (1981 film)|On Golden Pond]]* (1981) (ukreditert) – Young Boy on Jetty
* *[[The Cherokee Kid]]* (1996) (TV) – Bartender
* *[[Conspiracy Theory (film)|Conspiracy Theory]]* (1997) – Intern
* *[[Steal This Movie!]]* (2000) – Tom Hayden
* *[[Rude Awakening (TV series)|Rude Awakening]]* (2000) (TV series) – Vin
* *[[Solomon Bernstein's Bathroom]]* (2000) – Solomon Bernstein
* *[[Code Blue (video game)|Code Blue]]* (2000) (VG) – Daniel Mosley
* *[[Perfume (2001 film)|Perfume]]* (2001) – Simon
* *[[Bandits]]* (2001) – Harvey 'Dog' Pollard
* *[[Lather. Rinse. Repeat.]]* (2002) – John Donnelly
* *[[Barbershop (film)|Barbershop]]* (2002) – Isaac Rosenberg
* *[[Soldier's Girl]]* (2003) (TV) – Barry Winchell
* *[[Milwaukee, Minnesota]]* (2003) – Albert Burroughs
* *[[Barbershop 2: Back in Business]]* (2004) – Isaac Rosenberg
* *[[After the Sunset]]* (2004) – Luc
* *[[Sunshine (2007 film)|Sunshine]]* (2007) – Harvey
* *[[Eichmann (film)|Eichmann]]* (2007) – Avner Less
* *[[Lake City (film)|Lake City]]* (2008) – Billy
* *[[Winged Creatures (film)|Winged Creatures]]* (a.k.a *[[Fragments (film)|Fragments]]*) (2008) – Ron Abler
* *[[A Cat's Tale]]* (2008) – Marchello
* *[[My One and Only (film)|My One and Only]]* (2009) – Becker
* *[[A Day in the Life (film)|A Day in the Life]]* (2009) – Officer Klute
* *[[Kerosene Cowboys]]* (2009) – Luke "Cajun" Babbineaux
* *[[House (TV series)|House]]* (2009) – Hank Hardwick (episide 6.7 "Teamwork")
* *[[Hawaii Five-0]]* (2011) – Agent Edward Kipton
* *[[The Playboy Club]]* (2011) – John Bianchi

## Referanser


## Eksterne lenker
*
Drogön Chögyal Phagpa

**Drogön Chögyal Phagpa** (tibetansk: འགྲོ་མགོན་ཆོས་རྒྱལ་འཕགས་པ་ ; Wylie: *Gro mgon Chos rgyal ’Phags pa*, kinesisk: 八思巴, pinyin: *Bāsībā*, født 6. mars 1235, død 22. november 1280), også skrevet *Dongon Choegyal Phakpa*, *Dromtön Chögyal Pagpa*, etc., var brorsønn til det femte overhodet over Sakya-skolen i den tibetanske buddhisme.

Han var guru og åndelig rådgiver for herskeren over Mongolveldet og den første keiser av Yuandynastiet, Kublai-khan. Det var Phagpa som fikk Kublai Khan til å konvertere til den tibetanske buddhismen og Phagpa rettferdiggjorde mongolenes styre ved å framstille den mongolske keiser som en *[[Chakravartin]]*, en universell buddhistisk konge som regjerer velvillig over hele verden.

Phagpa ble den første visekongen over Tibet, der han i 1260-årene gjennomførte mongolenes administrative tiltak ved skatteinnkreving og folketelling, men Tibet ble likevel ikke fullstendig inkorporert med mongolenes styre i det egentlige Kina. 

Han er også opphavsmannen til et skriftsystem som bærer hans navn og som i 1269 ble mongolenes offisielle skriftsystem for å skrive mongolsk, tibetansk og kinesisk. Skriftsystemet ble tatt ut av bruk da Mongolveldet brøt sammen århundret etter.

## Referanser
Knyken skisenter

**Knyken skisenter** ligger vest for Fannrem i Orkdal kommune i Trøndelag. Det består av hoppbakker, alpinanlegg, langrennsstadion, skiskytteranlegg, lysløype (asfaltert for rulleski) og turløyper. Skisenteret er eid av Orkdal IL og drives av skiavdelinga i idrettslaget. Det har siden 1996 hatt status som regionalanlegg.

Den første hoppbakken i Knyken, en 50-metersbakke, åpnet 1. februar 1930, og seinere ble det bygd flere mindre bakker. Hoppanlegget ble i perioden 2010–12 ombygd, og de gamle bakkene med størrelse K63, K40, K25 og K16 ble erstattet av nye bakker med K68, K50, K30, K20, K10 og K6. Sommeren 2012 fikk alle bakkene plastdekke, slik at de kan brukes om sommeren. Bakkerekorden i K68-bakken er 79 meter, satt av Knut Bjørnar Strøm under veteran-NM 13. april 2013.

Alpinanlegget har to skiheiser og fire nedfarter på til sammen ca. 3000 meter, samt et eget barneskitrekk. Skiskytteranlegget hadde NM i 1993. Lysløypa er ca. 5 kilometer lang, turløypenettet ca. 12 kilometer. Både hoppbakkene, alpinanlegget og skiskytteranlegget har flomlys.

Dugnadsgjengen ved Knyken skisenter ble tildelt prisen «Årets ildsjel» for 2013 på Idrettsgallaen 2014. Det hadde blitt lagt ned 115&nbsp;000 dugnadstimer i løpet av fire år.

## Referanser


## Kilder
*Orkdal IL: Knyken Skisenter (besøkt 10. oktober 2011)
*Orkdal IL: Utbyggingen av Nye Knyken skisenter  (besøkt 10. oktober 2011)
*Orkdal IL: Veteran-NM på en fantastisk aprildag!  (13. april 2013, besøkt 12. september 2013)
*Skisprungschanzen-Archiv: Orkdal (besøkt 10. oktober 2011)

## Eksterne lenker
* Video av Knut Bjørnar Strøms bakkerekordhopp (på YouTube, 13. april 2013)
Norges kvinnelandslag i ishockey

**Norges kvinnelandslag i ishockey** er Norges landslag i kvinneishockey og representerer Norge under internasjonale turneringer for kvinner.

## Mesterskapsstatistikk
### Olympiske leker

### Verdensmesterskap



### Europamesterskap
Fra 1933 til 1991 ble det utdelt EM-medaljer-medaljer til de tre beste europeiske landslag under Ishockey-VM og Vinter-OL (kun frem til 1976). I europamesterskapet telte kampene mellom de europeiske lagene i den innledende gruppespillet.

## Referanser


## Eksterne lenker
* https://web.archive.org/web/20111007084040/http://www.nationalteamsoficehockey.com/uploads/Norway_Women_All_Time_Results.pdf
Asbjørn Stensaker

**Asbjørn Stensaker** (født 26. april 1885 i Vågå, død 11. desember 1959 i Bergen) var en norsk pedagog og politiker for Høyre. Han ble valgt inn i Bergen bystyre første gang i 1919, var varaordfører i Bergen fra 1933 til 1934, ordfører fra 1935 til 1942, og i 1945. Stensaker var også varamann for Høyre til Stortinget fra 1931 til 1945, og formann i Norges Byforbund fra 1938 til 1946.

Stensaker vokste opp i Fana, og tok artum ved Hambros skole i 1903 og deretter Krigsskolen. Han utdannet seg til cand.philol ved universitetet i Kristiania med hovedfag i historie. Han var lektor ved Bergen katedralskole fra 1910 til 1932, og rektor ved Sydneshaugen skole fra 1932 til 1955. Stensaker hadde også en rekke andre verv, blant annet som formann i Bergen Historiske Forening (1948–1953), styreformann i Den Nationale Scene (1940–1949) og styremedlem i Bergen Museum (1936–1948).

Stensaker ble utnevnt til kommandør av Finlands hvite roses orden og av belgiske Leopold IIs orden, og til storridder av Den islandske falkeorden.

## Bibliografi
*  -  

## Referanser


## Eksterne lenker
* 
*  Asbjørn Stensaker i Norsk biografisk leksikon
Nordvest-Tyskland

**Nordvest-Tyskland** er benevnelsen på et geografisk område som omfatter en stor del av Nord-Tyskland innenfor grensene til det gamle Vest-Tyskland. Begrepet benyttes vanligvis til å oppsummere området som omfatter bystaten Bremen, Niedersachsen vest for elven Weser og området øst for Bremen, og det historiske landskapet Westfalen innenfor den tyske delstaten Nordrhein-Westfalen, især Münsterland og Ostwestfalen-Lippe.
Parque Metropolitano Simón Bolívar

**Parque Metropolitano Simón Bolívar** er den største og viktigste byparken i Colombias hovedstad Bogotá. Den befinner seg i byens geografiske sentrum, i bydelen Teusaquillo. Den består av en rekke mindre parker, og dekker til sammen et areal på rundt 3,9 km². Den har blant annet en stor innsjø, en fornøyelsespark og en rekke idrettsarenaer.

Parken blei påbegynt i 1966. Den er oppkalt etter frigjøringshelten Simón Bolívar.
Liste over skolekretser i Aurskog-Høland

**Liste over skolekretser i Aurskog-Høland** er en liste over skolekretser i Aurskog-Høland.
 

## Kilder
*Kommunens kartgrunnlag
Bengt Martin Olsen

**Bengt Martin Olsen** (født 1943) er en norsk tidligere journalist og politiker for Arbeiderpartiet. Han er oppvokst i Vardø og arbeidet blant annet i avisene Finnmarken og Finnmark Dagblad. Siden ble han informasjonsansvarlig i Oslo Arbeiderparti og stortingsmedarbeider for A-pressen før han kom til Bergen og arbeidet som redaksjonssekretær i Bergens Arbeiderblad, med ansvar for samfunns- og politisk stoff, fra 1970 til 1980. 
Han var varaordfører i Bergen fra 1988 til 1989 og ordfører fra 1. april 1989 til 31. oktober 1995.  Varaordfører i denne perioden var først Arne Mikael Landro (KrF) 1. mai 1989 – 31. mai 1991 og siden Ingmar Ljones (KrF) 1991-1994. 
Bengt Martin Olsen ble medlem av Bergen bystyre i 1975. Han var kommunalråd (dvs heltidspolitiker) 1980-1988, formann i Sosialstyret 1980-1983, formann i Hovedutvalg for helse og sosiale tjenester 1984-1987 og varaordfører 1988-1989.

Blant store saker i Bergen i Bengt Martin Olsens tid som ordfører var åpning av Høyteknologisenteret (1989), Askøybrua, Damsgårdstunnelen og Olsviktunnelen tatt i bruk (1992), TV 2 ble etablert i Bergen og startet sine hovedsendinger (1992) og Nordhordlandsbrua ble tatt i bruk (1994).

Bengt Martin Olsen satt ti år i sentralstyret til Arbeiderpartiet. Han har vært ansatt i rekrutteringsselskapet Mercuri Urval og medeier i GBH Partners sammen med Grete Knudsen.

## Eksterne lenker
* Bergen kommunes nettside om Bengt Martin Olsen
Cartoons

**Cartoons** er en dansk musikkgruppe som kaller seg selv «verdens største tegneserieband». Med over to millioner solgte CD-er er Cartoons et av de bestselgende danske band noensinne. De har mottatt både Grammy og Dansk Eksportpris og hatt to topp-ti hits i England samt medvirket i over 100 TV-show.

Bandets medlemmer har disse pseudonymene: Boop, Buzz, Puddy, Shooter, Sponge og Toonie.

## Kilder
*https://web.archive.org/web/20170626142106/http://cartoons.dk/
*https://web.archive.org/web/20050322100744/http://www.scoopmusic.dk/index.php?ID=7&lang=da
*http://www.imdb.com/title/tt0818442/fullcredits#cast
*Roberts, David (2006). British Hit Singles & Albums (19th ed.). London: Guinness World Records Limited. p. 96. ISBN 1-904994-10-5.

## Eksterne lenker
*
Dime Jankulovski

**Dime Jankulovski** (født 18. juni 1977 i Göteborg) er en svensk fotballkeeper av Makedonisk opprinnelse som spiller for GAIS.

Han har tidligere spilt for Lundby, Västra Frölunda, AIK, Norrköping, Örgryte og de norske klubbene Start og Raufoss.

## Referanser


## Eksterne lenker
*
Fryktens spill

***Fryktens spill*** (orig.: *The Crying Game*) er en britisk psykologisk og romantisk dramafilm fra 1992. Neil Jordan er regissør og manusforfatter. Filmen er egentlig en kunstfilm med et lavt budsjett, men ble kjent for et større publikum etter at den vant Oscar for beste originalmanus og flere Oscar-nominasjoner. Det er en av de mest ikoniske filmene med kjønnsinkongruens som tematikk, og tematiserer også spørsmål som rase og nasjonalisme med Nord-Irland-konflikten som bakgrunn. Den første delen av filmen foregår i Nord-Irland, den andre delen i London.

## Handling
*Fryktens spill* handler om opplevelsene til figuren Fergus (Stephen Rea), et medlem av IRA, hans korte, men betydningsfulle møte med den svarte britiske soldaten Jody (Forest Whitaker), som har blitt tatt til fange av IRA og dør tidlig i filmen, og hans overraskende, romantiske forhold til Jodys kjæreste, Dil (Jaye Davidson), som Jody bad Fergus om å ta vare på. Han oppdager etterhvert at Dil er transkvinne. Til tross for sin overraskelse og ambivalente holdning fortsetter han å elske Dil. Sangen *[[The Crying Game (sang)|The Crying Game]]* (både Boy Georges og Dave Berrys versjoner) spiller en sentral rolle i filmen.

Filmen var Jaye Davidsons (Dil) første filmrolle. Davidson ble ironisk nok nominert til Oscar for beste mannlige birolle (om rollen egentlig er en birolle er diskutabelt ettersom hun er filmens sentrale objekt), til tross for at han spiller en person som presenterer seg som kvinne.

## Medvirkende
* Forest Whitaker som Jody
* Stephen Rea som Fergus
* Jaye Davidson som Dil
* Miranda Richardson som Jude
* Jim Broadbent som Col

## Referanser


## Eksterne lenker
* 
*
Kimmo Tauriainen

**Kimmo Tauriainen** (1972–2025) var en finsk fotballspiller.

Tauriainen har spilt for de finske klubbene RoPS, KePS, Kontu, Jokerit, MyPa og Atlantis. I 2002 spilte han én sesong i den norske Eliteserien for Start. Han har blitt finsk seriemester med MyPa i 2005 og vunnet den finske cupen to ganger, med Atlantis i 2001 og med MyPa i 2004.

Etter 2006-sesongen ble han tvunget til å legge opp pga. en kneskade.

## Referanser


## Eksterne lenker
*
Kjell Aabrek

**Kjell Gjøstein Aabrek** (1901–1967) var en norsk lektor og politiker (Arbeiderpartiet) fra Bergen. Han var stortingsrepresentant for Bergen i to perioder 1950–57, og statssekretær 1958–65.

Aabrek representerte Bergen (som da var eget fylke og valgkrets til Stortinget) på Stortinget i perioden 1950 til 1953 som fast møtende vara for forsvarsminister Nils Langhelle. I varaperioden satt han i Sosialkomiteen. Ved Stortingsvalget 1953 ble fast på Stortinget som 5. representant fra Bergen for perioden 1954 til 1958, da han satt i Sosialkomiteen (1954–1955) og Militærkomiteen (1955–1958). 

Fra 1958 til 1965 var han statssekretær på Statsministerens kontor for Einar Gerhardsen i hans tredje regjering og Gerhardsens fjerde regjering, avbrutt av John Lyngs korte regjering. 

Før han ble valgt inn på Stortinget var Aabrek medlem av bystyret i Bergen fra 1928 til 1930 og 1945 til 1951. Han ledet Arbeiderpartiet i Bergen fra 1948 til 1951. Utenom politikken hadde han graden cand.philol fra 1926 og arbeidet som lektor, det meste av tiden ved Sydneshaugen skole i Bergen 1934-1965.

## Forfatterskap
* 
* 
* *Regjeringer og statsråder 1945-1962*. Oslo, 1962

## Referanser


## Eksterne lenker
*
Jaye Davidson

**Jaye Davidson** (tidligere *Alfred Amey*; født 21. mars 1968 i Riverside i California) er en britisk tidligere skuespiller og modell. Han fikk stor oppmerksomhet og anerkjennelse for rollen som transkvinnen «Dil» i filmen *[[The Crying Game]]*. For denne rollen ble han nominert til Oscar for beste mannlige birolle. Davidson hadde ingen skuespillererfaring, men ble oppdaget på grunn av sin androgyne fremtoning. Davidson spilte også guden Ra i filmen Stargate fra 1994, men var lite interessert i berømmelse og avsluttet sin korte skuespillerkarriere.

Davidson ble født i Riverside utenfor Los Angeles i USA. Moren var engelsk og faren var ghaneser. Familien flyttet til England da han var to år, og han vokste opp i Hertfordshire.

## Referanser


## Eksterne lenker
*
Huazhou

**Huazhou** kan være:
*Byfylket Huazhou i byprefekturet Maoming i provinsen Guangdong i Folkerepublikken Kina;
*Storkommunen Huazhou i fylket Hua i byprefekturet Weinan i provinsen Shaanxi i Kina.
Asbjørn Tenden

**Asbjørn Tenden** (født 9. april 1975) er en norsk fotballspiller.

Tenden spilte i Tippeligaen for Brann i perioden 1995 og 1996, og for Start i 1998 og 1999. Deretter sluttet han med toppfotball, og har siden spilt for klubber i lavere divisjoner. I 2001 spilte han for Førde Fotball, senere har han med noen opphold spilt for Stryn TIL.

## Referanser


## Eksterne lenker
*
Anne-Lise Boge

**Anne-Lise Boge** (født 18. september 1939 i Oslo) er en norsk forfatter av populære romanserier.

Hun er født og oppvokst på Grünerløkka i Oslo. Hun er utdannet lærer, og arbeidet i osloskolen i 25 år før hun ble arbeidsufør som følge av revmatisme. 

Etter et par år begynte hun å skrive for ukebladet *[[Allers]]*, og etter fem år her fikk Boge avtale med forlaget Semic. De 26 bøkene i romanserien *Arvesynd* ble utgitt i et samlet opplag på 2,5 millioner eksemplarer i årene 1998–2005, mens hittil 13 bøker i romanserien *[[Morshjerte]]* er utgitt i et samlet opplag på ca. 1,5 million eksemplarer.

## Referanser




## Eksterne lenker
* Forlagets forfatterside
* Forlagets side om romanserien Morshjerte
* Forlagets side om romanserien Arvesynd
* Filmtrailer til Morshjerte
*
Petter Tiller Larsen

**Petter Tiller Bjørndahl Larsen** (født 14. april 1986) er en norsk fotballspiller som spiller for Kongsvinger. Tiller Larsen kom til Kongsvinger i 2012. Han har tidligere spilt for Byåsen og Alta.

## Eksterne lenker
*
Magnus Nikolaisen

**Magnus Killingberg Nikolaisen** (født 1. mars 1989) er en norsk fotballspiller som spiller for Alta Idrettsforening.

Etter kontrakten med Alta gikk ut etter 2013-sesongen var han på prøvespill i forskjellige klubber. Den 31. mars 2014 skrev han under på en kontrakt med 1. divisjonsklubben Ullensaker/Kisa.

## Eksterne lenker
*
Jonas Enkerud

**Jonas Enkerud** (født 25. april 1990) er en norsk fotballspiller som spiller for .

Han har tidligere spilt for  og , før han gikk til  1. august 2010 fra Flisa Fotball. 

Han er bror til håndballspilleren Tonje Enkerud.

## Referanser


## Eksterne lenker
*
Tecklenburger Land

**Tecklenburger Land** er en region i landskapet Westfalen i det nordvestlige Tyskland. Politisk er det idag en del av Kreis Steinfurt i Regierungsbezirk Münster, mens det både geografisk og historisk er et eget område. Området er sammenfallende med den tidligere Kreis Tecklenburg (1816&ndash;1974). Historisk har det sin opprinnelse i grevskapet Tecklenburg, såvel som overgrevskapet Lingen og en liten del av Fyrstbispedømmet Münster.

Området er oppkalt etter byen Tecklenburg, med bakgrunn i dens rolle som en tidligere forvaltningsenhet i de forgagne århundrer. På bakgrunn av de store politiske, historiske og religiøse forskjellene i Münsterland er den regionale bevisstheten spesielt utpreget i Tecklenburger Land, og benevnelsen «en Tecklenburger» brukes gjerne om stedets beboere.

## Eksterne lenker
*
Christopher A. Sims

**Christopher Albert Sims** (1942–2026) var en amerikansk økonometriker og makroøkonom ved Princeton University.

10. oktober 2011 ble han tildelt Nobels minnepris i økonomi sammen med Thomas Sargent, «for deres empiriske forskning på årsak og virkning i makroøkonomien».

## Bibliografi (utvalg)
* Januar 1980: *Macroeconomics and reality* Econometrica 48 (1): 1–48. doi:10.2307/1912017. JSTOR 1912017.

## Referanser


## Eksterne lenker
*
Dianna Agron

**Dianna Elise Agron** (født 1986) er en amerikansk skuespiller og sanger, kjent for rollen som Quinn Fabray i TV-serien *[[Glee]]*.

## Karriere
Dianna Agron ble født i Savannah i staten Georgia i USA, men bodde store deler av oppveksten i San Francisco. Hun begynte å danse som treåring, og medvirket i lokale oppsetninger som barn og ungdom. Etter fullført grunnskole begynte Agron å søke roller som skuespiller. Hun fikk en del gjesteroller i TV-serier, blant annet **, *[[Numb3rs]]*, *[[Veronica Mars]]* og *[[Heroes (TV-serie)|Heroes]]*. Det store gjennombruddet kom da Agron fikk rollen som Quinn Fabray i TV-serien *[[Glee]]* i 2009. Etter hennes gjennombrudd i Glee har hun fått mange roller i filmer og TV-serier.

## Filmografi
### Film

### TV-serier

## Referanser


## Eksterne lenker
* Dianna Agrons blogg
*
Norsk Bangladesh Fadderforening

**Norsk Bangladesh Fadderforening**, forkortet NBF, er en politisk og religiøst uavhengig organisasjon som jobber med å legge forholdene til rette for at vanskeligstilte barn i Bangladesh skal få mulighet til utdanning. NBF samarbeider med fem barnehjem og én skole i Bangladesh, og formidler utdanningsstipend til foreldreløse barn og unge. I tillegg har organisasjonen et nødhjelpsfond. 

NBF har et arbeidende styre som holder til i Oslo. Styret jobber ubetalt, slik at mest mulig av innsamlede midler går til barnehjemmene og skolen som støttes. Opp mot 90 % av midlene går direkte til formålene i Bangladesh. NBF er medlem av innsamlingskontrollen. 

## Referanser


## Eksterne lenker
* 
*
Reidar Aamo

**Reidar Magnus Aamo** (1898–1972) var en norsk gruvearbeider, avisredaktør, Arbeiderpartiet-politiker og gårdbruker fra Os i Østerdalen. Han var stortingsrepresentant for Hedmark i fire perioder, fra 1950 til 1965. Han møtte i tillegg som representant i hele stortingsperioden 1945–49; da var han vararepresentant for Kristian Fjeld, som var statsråd.

Han arbeidet i gruver og på anlegg 1915-1932, var redaktør og forretningsfører for *[[Arbeidets Rett]]* på Røros 1932-1941 og drev som bonde på farsgården Aasheim i Os 1941-1972.

Aamo var formann i Stortingets landbrukskomité 1958–61, og ledet utredningen fra Stortingets fjellbygdkomite, som la fram sin innstilling i 1958. 

Han var bror av Eiliv Skogstad Aamo, og dermed onkel til Bjørn Skogstad Aamo.

## Referanser


## Eksterne lenker
*
Arbeidermesterskapet på skøyter 1939 – Norge

**Arbeidermesterskapet på skøyter 1939 – Norge** var det 16. offisielle arbeidermesterskapet i hurtigløp for herrer og det 8. offisielle arbeidermesterskapet i hurtigløp for damer. Det ble arrangert på Hamar stadion den 21. og 22. januar 1939, hvor Hamar AIL var teknisk arrangør.

### Tidligere AIF-noteringer

### Resultater
#### Lørdag 21. jan 1939

Bokstav bak tall i par/bane-kolonne: i = første indre bane, y = første ytre bane

#### Søndag 22. jan 1939

Bokstav bak tall i par/bane-kolonne: i = første indre bane, y = første ytre bane 

Karin Stav gikk en innersving for mye og ble dermed diskvalifisert.

## Kilder
* *[[Hamar Arbeiderblad]]* aviser fra lørdag 21., mandag 23. og onsdag 25. januar 1939.
* *[[Arbeiderbladet]]* avis fra fredag 20. januar 1939.
* Arbeidernes Skøyteklubb : 50-årsjubileumsbok 1924-1974, Oslo 1974, redaktør Børre Rognlien, Sats og trykk: Reclamo trykkeri.
* Arbeidernes idrettsforbund : beretning : 15. mai 1935 - 15. mai 1939 Oslo : Forbundet, 1939, Se sidene 146–147 for mestere (*digital utgave* Nasjonalbibliotekets Bokhylla.no)
Fram-ekspedisjonen/Mannskapsliste

Dette er en liste over mannskapet på **[[Fram-ekspedisjonen]]**.

Forlot fartøyet i Buenos Aires høsten 1911. Til gjengjeld kom J. Andersen, Steller og Halvorsen ombord.

## Referanser
Ө

**Ө** (ө), en gjennomstreket О, er en bokstav i det kyrilliske alfabetet som brukes i basjkirsk, kalmykisk, kasakhisk, kirgisisk, mongolsk, burjatisk og jakutisk. Det representerer i de fleste språk en lyd nær den norske *[[Ø (bokstav)|ø]]*.

Tegnet er ganske likt, men ikke identisk med den gammelkyrilliske Ѳ (*fita*) og gresk Θ (*theta*). Det ble opprinnelig benyttet i jaŋalif, et eldre kyrillisk alfabet brukt for tatarisk. Vanlige transkriberinger til det latinske alfabetet er *ø*, *ö* eller *ô* (i ISO 9).
Ivar Bae

**Ivar Bae** (1897–1967) var en norsk politiker (H) og sparebankdirektør i Kristiansund. Han var stortingsrepresentant for kjøpstedene i Møre og Romsdal fylke fra 1945 til 1949, valgt for Kristiansunds samlingsparti i listeforbund med Høyre (i Ålesund og Molde). Han var medlem av Stortingets kommunalkomité og formann i Gjenreisingskomiteen for de krigsherjede byene. I 1949 var Bae førstekandidat på en felles Høyre-liste for de tre kjøpstedene, men ble ikke valgt.

Han var administrerende direktør i Kristiansund sparebank fra 1933 til sin død i 1967. Han fikk også stor innvirkning på sparebankenes utvikling i etterkrigstiden. Blant hans verv kan nevnes formann i Sparebankenes arbeidsgiverforening, formann i Sparebankenes sikringsfond og tillitsmann i Fellesbanken.

Noen uker før sin død ble han utnevnt til ridder av 1. klasse av St. Olavs Orden.

Han var sønn av lærer, klokker og sparebankkasserer Jakob Bae og hustru Anna Fladvad. Blant hans søsken var fylkesmann Ole Bae, som ble far til høyesterettsadvokat Ole Jakob Bae. Ivar Bae var gift med Jenny Bach. De fikk to barn. Sønnen Jakob Bae ble politisk redaktør i *[[Adresseavisen]]* i Trondheim.

## Referanser


## Eksterne lenker
*
Helt perfekt

***Helt perfekt*** er en norsk situasjonskomedie om stand-up-komikeren Thomas Giertsens liv som gikk på TV Norge fra 2011 til 2022 og på TV 2 fra høsten 2025. Serien har også formmessige likheter med fiktive dokumentarer.
 
Utgangspunktet for serien og rollefiguren til Thomas Giertsen er en personlighetstest Giertsen tok hos en psykolog. Giertsen har uttalt at mange av historiene og hendelsene er hentet fra hans eget liv.

Serien ble kåret til beste humorprogram ved Gullruten 2012 og Gullruten 2013, mens Ine Jansen ble kåret til beste kvinnelige skuespiller for sin rolle i 2012 og nominert i samme klasse ved Gullruten 2014.

## Sjanger og produksjonsform

Skuespillerne i *Helt perfekt* får ikke utlevert replikker eller dialogmanus, men improviserer frem dialogen og scenene ut fra et manus som kun inneholder historielinjer. Serien er en situasjonskomedie, innspilt i dogmestil og plasserer seg dermed i samme sjanger som blant annet den danske serien *[[Klovn (TV-serie)|Klovn]]* og de første sesongene av den amerikanske serien *[[Ingen grunn til begeistring]]* (*Curb Your Enthusiasm*). Britiske *[[Kontoret]]* (*The Office*), *[[The Trip]]* og amerikanske *[[Arrested Development]]* er andre eksempler på serier som også har formmessige likhetsstrekk.

Serien har blitt beskyldt for å kopiere den danske serien *Klovn*. På samme måte som *Klovn* ble beskyldt å kopiere den amerikanske serien *Ingen grunn til begeistring* (*Curb Your Enthusiasm*). *Helt Perfekt* har sine egne unike historier, men tilhører samme sjanger som *Klovn* og *Ingen grunn til begeistring* (*Curb Your Enthusiasm*) gjennom likhetstrekk i form, stil og tematikk. Eksempler på andre situasjonskomedier der hovedpersonen spiller seg selv, og som omhandler en del av de samme temaene, er *[[Alle elsker Raymond|Everybody Loves Raymond]]*, *[[The Ellen Show]]*, *[[Seinfeld]]*, *[[The Sarah Silverman Show]]* og *[[Louie CK]]*.

## Medvirkende

## Sesonger

### Sesong 1
* Premiere 21. september 2011, avsluttet 23. november 2011.

### Sesong 2
* Premiere 27. februar 2012, avsluttet 7. mai 2012. 

### Sesong 3
* Premiere 4. mars 2013, avsluttet 6. mai 2013. 

### Sesong 4
* Premiere 9. mars 2014, avsluttet 18. mai 2014. 

### Sesong 5
* Premiere 1. mars 2015, avsluttet 10. mai 2015. 

### Sesong 6
* Premiere 11. februar 2016, avsluttet 17. desember 2016

## Referanser


## Eksterne lenker
*
Xu Beihong

**Xu Beihong** (kinesisk: 徐悲鸿, pinyin: *Xú Bēihóng*, Wade-Giles: *Hsü Pei-hung*; født 19. juli 1895 i Yixing  i provinsen Jiangsu i Kina; død 26. september 1953 i Beijing) var den første kinesiske maler som benyttet vestlige stilelementer i sine arbeider.

## Liv og virke
Den første undervisningen i malerkunsten fikk han fra sin far Xu Dazhang, en selvlært yrkesmaler. Allerede i barndommen malte Xu Beihong etter forbilde av *Jieziyuan*-samlingen og så opp til maleren Ren Bonian. Etter et studieopphold i Japan studerte han som del av *[[Mouvement Travail-Études]]* europeisk malerkunst fra 1919 ved École nationale supérieure des beaux-arts de Paris, og reiste så rundt i Tyskland, Belgia, Sveits og Italia. 

I 1928 vendte han tilbake til Kina og ble professor ved Nanjinguniversitetet. Senere ledet han kunstinstituttet ved Pekinguniversitetet.

Etter grunnleggelsen av Folkerepublikken Kina ble Xu den første direktør ved Det sentrale akademi for bildende kunst. 


Fil:Zhensanli.jpg|Chen Sanyuan
Fil:XuBeiHongLimLoh.jpg|Lim Loh
Fil:XuBeiHongJenny.jpg|Ms. Jenny

## Referanser


## Eksterne lenker
* Xu Beihong-museet
* Liv og virke
Fotball under de panamerikanske leker

**Fotball under de Panamerikanske leker**. Fotball for menn har vært med i alle Panamerikanske leker siden de første lekene ble arrangert i Buenos Aires i 1951. Fotball for kvinner var med første gangen 1999 i Winnipeg i Canada.

## Medaljer



## Fotball Panamerikanske leker - menn

## Fotball Panamerikanske leker - damer
LISREL

**LISREL** er et akronym for lineære strukturelle forhold (engelsk: «linear structural relations») og viser til en statistisk programvarepakke som benyttes som et analyseverktøy for modellering av strukturligninger. LISREL består av en rekke tilleggsprogrammer som blant annet PRELIS for manipulering av data og enkel statistiske analyser, MULTILEV for multippel regresjonsanalyse og SURVEYGLIM for generelle lineære modeller. LISREL har også en funksjon som gjør det mulig å uttrykke strukturligninger som stidiagrammer, noe som gjør det mulig for brukere med liten erfaring i strukturligninger til likevel å utføre kompliserte analyser. 

LISREL er hovedsakelig kommandostyrt, men nyere versjoner har også et grafisk brukergrensesnitt. Den nyeste versjon av LISREL, per januar 2012, er LISREL 8,8.

LISREL ble utviklet på 1970-tallet av de svenske statistikerne Karl Jöreskog, den gang forsker ved Educational Testing Service (ETS) i Princeton i New Jersey, og Dag Sörbom; begge ble senere professorer ved Uppsala universitet i Sverige.

## Referanser


## Litteratur
* Jöreskog, K. G. & Sörbom, Dag (1996): ''LISREL 8 user's reference guide'', Scientific Software International

## Eksterne lenker
*
Cæsaropapisme

**Cæsaropapisme** (fra latin 'cæsar', *[[keiser]]* og 'papa', *[[pave]]*) er ideen om en kombinasjon av verdslig og religiøs makt. Uttrykket tilkom på 1700-tallet og brukes mest om forholdene i Det bysantinske riket og i Russland i tsartiden.
École des Beaux-Arts

**École des Beaux-Arts** (fransk for «Skole for de finere kunster») er en kunstskole i Paris, en av en rekke innflytelsesrike kunstskoler i Frankrike. Den mest berømte er École nationale supérieure des Beaux-Arts på venstre bredde i Paris, på andre siden av Seinen fra Louvre ved 14 rue Bonaparte ved 6. arrondissement. Skolen ble grunnlagt i 1648 med tilknytning til Det franske kunstakademi. Skolen har således en historie som strekker seg over 350 år, utdannet en rekke store og framragende kunstnere i Europa. Beaux Arts’ stil var modellert på klassisk dannelse, bevarelse av idealiserte former og videreføre stilen til framtidige generasjoner.

## Referanser


## Eksterne lenker

* The Ecole des Beaux-Arts – Historical essay
* École nationale supérieure des Beaux-Arts – Official website
* École nationale supérieure des Beaux-Arts – History
Molde Håndballklubb

**Molde Håndballklubb** (**MHK**) er en norsk håndballklubb og er den eldste håndballklubben i Molde, stiftet 20. januar 1961. Den har om lag 220 medlemmer og arrangerer den årlige Rosecupen i Molde. Den mest kjente spilleren er Stian Vatne, som meldte overgang til Stavanger IF i 1994. Hans bror, Olav Henning Vatne, er trener for MHKs herrelag.

## Menn

Herrelaget spiller i 2. divisjon.

## Kvinner

Damelaget vant 1. divisjon sesongen 2016/17 og har spilt i eliteserien siden. Trener for damelaget fra 2018 er Helle Thomsen.

### Tabellen

## Referanser


## Eksterne lenker
*
Kjell Einar Amdahl

**Kjell Einar Amdahl** (1933–2005) var en norsk redaktør og politiker (H) fra Trondheim.

Han vokste opp på Tyholt. Han tok artium ved reallinjen ved Strinda kommunale høyere allmennskole, deretter befalsskole og forberedende prøver i filosofi og latin. Fra 1961 til 1962 studerte Amdahl journalistikk med Fulbright-stipend ved Indiana University.

Han begynte som journalist i *[[Adresseavisen]]* i 1956. Han ble redaksjonssekretær i avisens politiske avdeling i 1972, og han ble sjefredaktør med ansvar for den politiske dekningen i 1977. Sjefredaktøransvaret i avisen var delt med Fritjof M. Åldstedt og senere Gunnar Flikke, som hadde ansvar for nyhetsdekningen. Flikke ble eneredaktør da Amdahl gikk av med pensjon i 1996.

Amdahl var formann i Trondheim Høyre fra 1967 til 1971, medlem av Trondheim bystyre og formannskap fra 1976 til 1979 og medlem av skolestyret og fylkesskolestyret.

Han tilhørte den siste generasjonen av pressefolk som kombinerte sitt journalistiske virke med tunge politiske verv, men det var også i hans tid som sjefredaktør og formann i Den Konservative Presses Forening (1982–1986) at de formelle båndene til partiet Høyre ble brutt.

## Referanser
Kommunestyrevalg i Holtålen

**Kommunestyrevalg i Holtålen** er en oversikt over kommunestyrevalg og folkeavstemninger avholdt i Holtålen kommune i Trøndelag fylke. Holtålen er ei fjellbygd i Gauldalen.

## Kommunestyrevalget 2023

## Kommunestyrevalget 2019

## Kommunestyrevalget 2015

## Kommunestyrevalget 2011
Etter kommunestyrevalget i 2011, som for første gang ga et ikke-sosialistisk flertall, ble Heidi Greni fra Senterpartiet valgt til ordfører gjennom et valgteknisk samarbeid med Høyre. Høyre avslo tilbudet om varaordførerposisjonen, og Jan Håvard Refsethås fra Senterpartiet ble valgt. Greni ble i 2013 fast møtende vararepresentant på Stortinget. Refsethås ble da fungerende ordfører med Gudbrand Rognes fra Senterpartiet som fungerende varaordfører.

## Kommunestyrevalget 2007

## Kommunestyrevalget 2003

## Referanser
Helse Møre og Romsdal

**Helse Møre og Romsdal HF** er et helseforetak med ansvar for den offentlige spesialisthelsetjenesten i Møre og Romsdal. Helseforetaket ble opprettet i mars 2011 og eies av den norske stat gjennom det regionale helseforetaket Helse Midt-Norge.

Hovedoppgavene til Helse Møre og Romsdal er pasientbehandling, utdannelse av helsepersonell, forskning og opplæring av pasienter og pårørende. Virksomheten er fordelt mellom Ålesund sykehus, Volda sykehus, Molde sykehus, Kristiansund sykehus og flere mindre institusjoner. Helseforetakets tjenester omfatter både psykiatri og somatikk.

## Referanser


## Eksterne lenker
*
Christian Emil Stoud Platou

**Christian Emil Stoud Platou** (født 18. april 1861 i Hamar, død 28. juli 1923) var en norsk jernbanedirektør og stortingsrepresentant for Høyre.

Platou ble født på Hamar som sønn av Christian Fredrik Stoud Platou (1824–1883) og Elise Sem (1833–1923). Han var bror av Waldemar Stoud Platou, onkel til Karen Platou, Ragnar Stoud Platou og F.S. Platou samt grandonkel til Lars T. Platou. Han var videre også i slektskap med Ludvig Stoud Platou og tremenning til Oscar Ludvig Stoud Platou, Lars Hannibal Sommerfeldt Stoud Platou og Valborg Platou.

Han fullførte sin grad cand.jur. i 1884 og arbeidet deretter i to år som notarius i Mandal. Etter dette begynte han i sin lange karriere hos Norges Statsbaner (NSB), hvor han arbeidet seg oppover fra en sekretærstilling til en plass i selskapets styre. Han ble ansatt som assisterende trafikkdirektør i 1903, var fungerende trafikkdirektør fra 1907, overstyrer for Hovedbanen mellom 1910 til 1912 og deretter som fungerende generaldirektør for NSB i perioden fra 1912 til mars 1919.

Platou ble valgt inn på Stortinget i 1921, hvor han representerte valgkretsen Kristiania for partiet Høyre. Han var for øvrig også president av Norges Industriforbund fra 1919 og frem til sin død. I tillegg var han styremedlem hos O. Mustad & Søn, Schous Bryggeri og Christiania Sparebank.

## Stortingskomiteer
* Jernbanekomiteen 1922–1923
* Lønningskomiteen 1922–1923
* Valgkomiteen 1922–1923

## Referanser


## Eksterne lenker
*
Silje Holøs

**Silje Holøs** (født 1993) er en norsk ishockeyspiller som spiller for Djurgårdens IF i Divisjon 1 og Norges kvinnelandslag i ishockey.
Hun er fra Sarpsborg, og tilbrakte ungdomstiden i Sparta. 
Hun er lillesøstra til ishockeyspiller Jonas Holøs.
## Referanser


## Eksterne lenker
*
Chen Yifei

**Chen Yifei** (kinesisk: 陈逸飞; født 12. april 1946 i Zhenhai i Ningbo i provinsen Zhejiang i Kina, død 10. april 2005) var en kinesisk maler, videokunstner og filmregissør.

Chen Yifei var sentral for utviklingen av kinesisk oljemaling på sin tid. Hans stil er blitt betegnet som *Romantisk realisme*. 

I 1993 redigerte han sin første film, *Haishang Jiumeng* (*Old Dreams of Shanghai*). Han redigerte i 1999 en dokumentar om jødiske flyktninger i Shanghai under  annen verdenskrig. Han døde i 2005, mens han arbeidet på en ny film.

## Referanser


## Eksterne lenker
* 
*  Chen Yifei og hans malerkunst i China Online Museum
*  Artnet
*  Liste over Chen Yifeis oljemalerier
Bryting under Panamerikanske leker 1967

**Bryting under Panamerikanske leker 1967**. Bryting var med som en av flere øvelser under de femte Panamerikanske leker som ble arrangert i Winnipeg i Canada fra 23. juli til 6. august 1967. Det ble konkurrert i åtte vektklasser i fristil. USA ble beste nasjon, de vant alle åtte gullmedaljene.

## Medaljer

### Resultater
 
 
## Eksterne lenker
*  Panamerikanske leker 1963
Den tsjekkoslovakiske sosialistrepublikk

**Den tsjekkoslovakiske sosialistrepublikk** var navnet på Tsjekkoslovakia fra 1960 til 1990. Den var en sosialistisk stat. Fra Kommunistpartiets kupp i 1948 til en ny grunnlov ble laget i 1960 het republikken *Den tsjekkoslovakiske republikk* og var styrt etter 9. mai-grunnloven, en midlertidig grunnlov. 

I februar 1948 gjennomførte kommunistpartiet et statskupp i Tsjekkoslovakia. Tsjekkoslovakia ble en *de facto* sosialistisk republikk, etter at det tsjekkoslovakiske kommunistpartiet ble det dominerende partiet og meldte staten inn i Warszawapakten i 1956. I 1960 ble Den tsjekkoslovakiske sosialistrepublikk erklært. Før det het den Den tsjekkoslovakiske republikk.

## 1968: Vår og høst i Praha

I 1968 forsøkte en reformbevegelse under daværende statsminister Alexander Dubček og president Ludvík Svoboda å reformere landets system under den såkalte Prahavåren, men reformforsøkene fikk en ende samme høst da Warszawapaktlandene invaderte Tsjekkoslovakia.

## «Fløyelsrevolusjonen» og etterspill
På slutten av 1980-tallet fulgte også Tsjekkoslovakia Ungarns reformer, og ga innbyggerne mere frihet enn de tidligere hadde hatt. I slutten av 1989 brøt Fløyelsrevolusjonen ut. Dette var et fredelig opprør som førte til en fredelig slutt, og den 20. desember 1989 gikk regjeringen av. I ni dager stod landet uten ledelse i det hele tatt før Václav Havel ble landets president, og dette markerte slutten på Tsjekkoslovakias periode som sosialiststat. I april 1990 ble den sosialistiske grunnloven opphevet. Da ble *[[Den tsjekkiske og slovakiske føderale republikk]]* erklært, som en provisorisk stat. I 1992 skilte disse to delene lag, og ble til to stater: Den tsjekkiske republikken og Republikken Slovakia.

## Eksterne lenker
*
Segeltorps IF

**Segeltorps IF** er et idrettslag i Segeltorp i Huddinge i Sverige. Klubben har et ishockeylag for kvinner som i 2006/2007 sesongen gikk til SM-finalen, men tapte mot AIK. 2007/2008 sesongen vant de SM-finalen mot det mot AIK 5-2. Sesongen 2009/2010 ble igjen svenske mestere. Denne gangen traff man Brynäs IF med 6-0 i finalen. Sesongen 2010/2011 vant de mot Brynäs i finalen igjen, denne gangen 2-1 i overtid.

Fotballklubben er i lavere divisjoner.

## Eksterne lenker
* http://www.segeltorpsif.se/
Fotball under Panamerikanske leker 1967

**Fotball under Panamerikanske leker 1967**. Fotball var med som en av flere sporter i de femte Panamerikanske leker som ble arrangert i Winnipeg i Canada fra 23. juli til 6. august 1967. Det var en turnering for menn, åtte lag deltok. Det var først gruppespill med to grupper der de to beste lagene i hver gruppe gikk til semifinale.

## Medaljer

 
### Finalespill

 

## Eksterne lenker
*  Panamerikanske leker 1963
Fekting under Panamerikanske leker 1967

**Fekting under Panamerikanske leker 1967**. Fekting var med som en av flere sporter i de femte Panamerikanske leker som ble arrangert i Winnipeg i Canada fra 23. juli til 6. august 1967. Det var individuelle og lagkonkurranser for menn i florett, kårde og sabel og i florett for damer. USA ble beste nasjon med fem gullmedaljer foran Argentina, Brasil og Mexico med en hver.

## Medaljer

### Resultater
#### Menn

#### Damer

## Eksterne lenker
*  Panamerikanske leker 1963
Hellwegbörde

**Hellwegbörde** er en region i det westfaliske lavlandet i landskapet Westfalen i den tyske delstaten Nordrhein-Westfalen det nordvestlige Tyskland. Regionen omfatter den gamle Hellweg-handelsruten og byene Dortmund, Unna, Werl og Soest. Regionen strekker seg til Salzkotten og derifra fra dens nordøstlige del ved Schlangen på grensen til byen Bad Lippspringe. Regionen er preget av store mengder løss fra tiden etter istiden. Hellwegbörde kan videre deles opp i Werl-Unnaer Börde, Soest Börde og Geseker Börde. I vest fortsetter løssområdet til Hellwegbörde inn i regionen Westenhellweg.

## Referanser


## Eksterne lenker
Chen Dayu

**Chen Dayu** (tradisjonell kinesisk: 陳大羽, forenklet kinesisk: 陈大羽, født 21. mai 1912 i Chaoyang i provinsen Guangdong i Kina, død 1. juni 2001) var en kinesisk maler, seglskjærer og kalligraf. 

Han ble uteksaminert i 1935 fra Shanghais kunstinstitutt, og underviste fra 1948 ved Shanghais kunstakademi. I 1950, ble han professor ved Nanjings kunstinstitutt og innledet en lang karriere som maler av fugler og blomster, og som seglskjærer. Han kombinerte vestlig og kinesisk malerstil, og er særlig godt kjent for sine mange malerier av haner.

## Referanser
Michael Möllinger

**Michael Möllinger** (født 25. oktober 1980 i Titisee-Neustadt, Tyskland) er en tysk-sveitsisk tidligere skihopper som representerte SC Hinterzarten og senere SC Einsiedeln.

De første årene av hoppkarrieren konkurrerte han for fødelandet Tyskland. Han debuterte internasjonalt i kontinentalcupen i sesongen 1996/97, og deltok første gang i verdenscupen i Oberstdorf 29. desember 1999, der han ble nummer 43 av 50 deltakere. I kontinentalcupen ble han nummer 3 sammenlagt i 2002/03; i verdenscupen ble han nummer 71 sammenlagt samme sesong, etter at han ble nummer 23 i Planica 22. mars 2003.

Sommeren 2003 ble han satt ut av det tyske landslaget, delvis fordi landslagsledelsen mente han hadde lagt på seg for mye, delvis av disiplinære årsaker. Han valgte deretter å søke om sveitsisk statsborgerskap i tillegg til sitt tyske, for å kunne konkurrere for Sveits i stedet. Det kunne han gjøre fordi moren hans er fra Sveits. Han konkurrerte ikke internasjonalt i sesongen 2003/04, men hoppet så for Sveits fra sommeren 2004.

I 2004/05 fikk Möllinger sine beste sammenlagtplasseringer i verdenscupen og den tysk-østerrikske hoppuka, da han ble nummer 26 og 20. I 2005 ble han nummer 12 sammenlagt i Sommer Grand Prix. Sine beste individuelle plasseringer i enkeltrenn i verdenscupen fikk han i Kuusamo 27. og 28. november 2004, med 12.- og 10.-plass.

Han deltok i VM i 2005 og 2007, med 34.-plass i storbakken i Oberstdorf i 2005 som beste individuelle plassering. I OL i Torino (Pragelato) i 2006 ble han nummer 13 i både stor- og normalbakken, og var på det sveitsiske laget som ble nummer 7 i lagkonkurransen. I VM i skiflyging i Bad Mitterndorf (Kulm) samme år ble han nummer 24 i den individuelle konkurransen og var på det sveitsiske laget som ble nummer 6 av 9 lag i lagkonkurransen.

Michael Möllinger la opp som skihopper i oktober 2008, etter at han under trening i desember året før hadde skadet et leddbånd i kneet.

## Referanser


## Kilder
* Sports Reference: Michael Möllinger  (besøkt 10. oktober 2011)
* Der Tagesspiegel: Neue Heimat Schweiz – Michael Möllinger springt gegen die alten Kollegen (2. januar 2005, besøkt 10. oktober 2011)
* News.ch: Ski nordisch: Möllinger auf dem Weg zum Schweizer Adler (19. desember 2003, besøkt 10. oktober 2011)
* Neue Zürcher Zeitung: Michael Möllinger tritt zurück (21. oktober 2008, besøkt 10. oktober 2011)

## Eksterne lenker
*
Jarositt

**Jarositt** er et basisk jernholdig sulfatmineral med kjemisk formel KFe3+3(OH)6(SO4)2 som dannes i malmforekomster ved oksidering av jernsulfid. Jarositt blir ofte produsert som et biprodukt ved rensing og raffinering av sink. Tilsvarende natriumforbindelse (natrojarositt) er også kjent fra Norge. Andre mineraler i denne gruppen inneholder ammonium, oksonium, sølv eller bly i stedet for kalium. Aluminiumanalogen til jarositt er alunitt.

## Kilder
*
Molde Fotballklubb i 1979

Molde Fotballklubb spilte sesongen 1979 i 2. divisjon gruppe B. Sesongen endte med andreplass på tabellen og opprykk til øverste nivå etter overlegne 7&ndash;0 sammenlagt i kvalifiseringskamper mot Pors Grenland. De to største seirene i serien kom begge mot Tromsø, med 6&ndash;0-seieren på bortebane og 7&ndash;0 hjemme.

## Serie

### Tabell

### Runder

#### Molde&ndash;Mjølner

#### Strindheim&ndash;Molde

Molde toppet tabellen alene etter to serierunder, foran Nessegutten fra Levanger.

#### Molde&ndash;Lyn

#### Nessegutten&ndash;Molde

#### Molde&ndash;Hødd

#### Aalesund&ndash;Molde

#### Molde&ndash;Stjørdals-Blink

#### Steinkjer&ndash;Molde

#### Molde&ndash;Frigg

#### Molde&ndash;Mo

#### Tromsø&ndash;Molde

#### Mjølner&ndash;Molde

#### Molde&ndash;Strindheim

#### Molde&ndash;Nessegutten

#### Lyn&ndash;Molde

#### Hødd&ndash;Molde

#### Molde&ndash;Aalesund

Målvakt Inge Bratteteig brakk beinet i kampen mot Aalesund.

#### Stjørdals-Blink&ndash;Molde

#### Frigg&ndash;Molde

#### Mo&ndash;Molde

#### Molde&ndash;Steinkjer

#### Molde&ndash;Tromsø

## Kvalifiseringskamper

## Norgesmesterskapet

## Målscorere

Oversikten er ufullstendig, men det er sikkert at Stein Olav Hestad ble Moldes toppscorer dette året.

**C** = Cupkamper (Norgesmesterskapet). **S** = Seriekamper. Listen er sortert etter antall seriemål.

## Se også

* Liste over sesonger i Molde Fotballklubb
* 2. divisjon fotball for herrer 1979
* Norgesmesterskapet i fotball for herrer 1979

## Referanser
Seilfisker

* *[[Istiompax indica|Istiompax]]*
* *[[Seilfisk|Istiophorus]]*
* *[[Kajikia]]*
* *[[Makaira]]*
* *[[Tetrapturus]]*

**Seilfisker** er en familie av store makrellfisker.

Til denne familien hører én eller to arter av seilfisker i snever betydning (*Istiophorus*). De øvrige medlemmene i familien kalles marliner (*[[Istiompax indica|Istiompax]]*, *[[Kajikia]]* og *[[Makaira]]*) og spydfisker (*[[Tetrapturus]]*). Sverdfisken (*Xiphias gladius*) ligner mye på seilfiskene og er den nærmeste slektningen.

Kjeve- og nesebeina danner et spydformet nebb som er rundt i tverrsnitt. Bukfinnene er svært smale. Voksne fisker har to kjøler på sporden. Den fremste ryggfinnen strekker seg langs nesten hele kroppslengden og kan legges ned i en fordypning. Maksimal lengde er fire meter.

Alle seilfisker lever epipelagisk på åpent hav. De finnes i tropiske og tempererte farvann i alle hav. I det nordøstlige Atlanterhavet finnes de nord til De britiske øyer, og ingen av artene er noen gang funnet i norske farvann. De oppholder seg som regel over termoklinen, men kan gå ned til 800&nbsp;m dyp.

Seilfisker er grådige rovfisker, som svimeslår byttet med nebbet. Ingen predatorer tar voksne seilfisker, men unge fisker kan bli tatt av tunfisk, *[[Acanthocybium solandri]]*, bukstripet bonitt, gullmakreller og større seilfisker.

De er utmerkete matfisker, og alle artene er ettertraktet både i kommersielt fiske og sportsfiske. De er spesielt populære i Japan, som på 1980-tallet stod for 70&nbsp;% av verdensfangsten. I dette landet brukes de til sushi og sashimi.

Seilfiskene skiller seg fra de fleste andre fisker ved at deler av kroppen har en mye høyere temperatur enn omgivelsene. En omdannet øyemuskel har spesialiserte celler som avgir mye varme. En varmeveksler konsentrerer varmen i hjernen og egne arterier forsyner netthinnen i øynene med varmt blod.

## Systematikk
Kladogrammet nedenfor er laget ut fra genetiske data. Populasjonene av seilfisk og *Makaira nigricans* i Atlanterhavet og det indopasifiske området kan ikke skilles genetisk, så kladogrammet viser 9 arter, i motsetning til 11 i FishBase. Makrellfiskene (Scombroidei) ser ut til å være en parafyletisk gruppe, og seilfisker og sverdfisk blir ofte ansett som en egen underorden, Xiphioidei.

## Referanser


## Litteratur
* 
* 
* 

## Eksterne lenker
* 
*
Havgjedder

* *Diplospinus*
* *Epinnula*
* *Gempylus*
* *Lepidocybium*
* *Nealotus*
* *Neoepinnula*
* *[[Havgjedde|Nesiarchus]]*
* *Paradiplospinus*
* *Promethichthys*
* *Rexea*
* *Rexichthys*
* *Ruvettus*
* *Thyrsites*
* *Thyrsitoides*
* *Thyrsitops*
* *Tongaichthys*

**Havgjedder** er en familie av makrellfisker.

De har en kroppsform som varierer fra torpedoformet med rundt kroppstverrsnitt til avlang og sterkt sammentrykt fra sidene. Hodet er spisst og har en stor, underbitt munn. Tennene er spisse og kraftige. Ryggfinnene er lange og sitter tett. Bukfinnene er ofte sterkt redusert.

Havgjeddene er utbredt i alle verdenshav i subtropiske og tropiske områder. De lever pelagisk på dypt vann.

I norske farvann er én art, havgjedde (*Nesiarchus nasutus*), funnet som tilfeldig gjest.

## Litteratur
* 

## Eksterne lenker
* 
*
Trådstjerter

* *Aphanopus*
* *Assurger*
* *Benthodesmus*
* *Demissolinea*
* *Eupleurogrammus*
* *Evoxymetopon*
* *Lepidopus*
* *Lepturacanthus*
* *Tentoriceps*
* *Trichiurus*

**Trådstjerter** er en familie av makrellfisker.

De er langstrakte og tynne. Kroppen er sammentrykt fra siden og smalner av bakover. Det er én lang ryggfinne fra hodet til halen. Lengden på gattfinnen varierer. Halefinne og bukfinner er små, eller mangler helt. Huden har ikke skjell.

Trådstjertene er utbredt i alle verdenshav i tempererte og tropiske områder. De lever pelagisk på middels dyp og kommer sjelden inn over kontinentalsokkelen. 

## Nordeuropeiske arter
* Dolkfisk (*Aphanopus carbo*)
* Trådstjert (*Trichurus lepturus*)
* Slirefisk (*Lepidopus caudatus*)
* Reimfisk (*Benthodesmus simonyi*)

Alle disse artene er funnet som tilfeldige gjester i norske farvann.

## Litteratur
* 

## Eksterne lenker
* 
*